CELEX: 62013TN0216
Language: sl
Date: 2013-04-09 00:00:00
Title: Zadeva T-216/13: Tožba, vložena 9. aprila 2013 – Telefónica proti Komisiji

1.6.2013   
            
            
               SL
            
            
               Uradni list Evropske unije
            
            
               C 156/54
            
         Tožba, vložena 9. aprila 2013 – Telefónica proti Komisiji
   (Zadeva T-216/13)
   2013/C 156/100
   Jezik postopka: španščina
   
      Stranki
   
   
      Tožeča stranka: Telefónica, SA (Madrid, Španija) (zastopniki: J. Folguera Crespo, P. Vidal Martínez in E. Peinado Iríbar, odvetniki)
   
      Tožena stranka: Evropska komisija
   
      Predlog
   
   Tožeča stranka Splošnemu sodišču predlaga, naj:
   
               —
            
            
               člena 1 in 2 sklepa Komisije z dne 23. januarja 2013, v delu v katerem se nanašata na tožečo stranko, razglasi za nična ali, podredno,
            
         
               —
            
            
               razglasi delno ničnost člena 2 izpodbijanega sklepa in zmanjša znesek naložene globe, in
            
         
               —
            
            
               Komisiji naloži plačilo stroškov.
            
         
      Tožbeni razlogi in bistvene trditve
   
   Sklep, ki se izpodbija v tem postopku je isti kot v postopku T-208/13, Portugal Telecom proti Komisiji.
   Tožeča stranka v utemeljitev tožbe navaja pet razlogov.
   
               1.
            
            
               Prvi tožbeni razlog: kršitev člena 101 PDEU
               
                           —
                        
                        
                           V zvezi s tem tožeča stranka navaja, da je v izpodbijanem sklepu nepravilno uporabljena sodna praksa glede omejitev konkurence zaradi cilja, in da ta krši načela domneve nedolžnosti, dokaznega bremena ter in dubio pro reo v zvezi s vsebino člena 9 pogodbe o nakupu. V zvezi s tem zatrjuje, da je bilo to določilo vezano na posel in ga ni mogoče razumeti niti uporabiti ločeno od njega in zahtevnih pogajanj, za katere je bilo značilno stalno vmešavanje portugalske vlade.
                        
                     
         
               2.
            
            
               Drugi tožbeni razlog: kršitev člena 101 PDEU
               
                           —
                        
                        
                           V zvezi s tem tožeča stranka zatrjuje očitno napako pri presoji dejstev in kršitev načela celovite presoje dokazov glede konteksta v katerem je bilo določilo dogovorjeno, ravnanja vpletenih strank in cilja določila.
                        
                     
         
               3.
            
            
               Tretji tožbeni razlog je kršitev načel dokaznega bremena, dobrega upravljanja, pravice do obrambe in domneve nedolžnosti v zvezi z dokazom posredovanja portugalske vlade v pogajanjih in pri pripravi in ohranitvi zadevnega določila.
            
         
               4.
            
            
               Četrti tožbeni razlog: kršitev člena 101 PDEU
               V zvezi s tem tožeča stranka navaja, da Komisija ni podala zadostne obrazložitve in napačno presodila vpliv določila kar zadeva omejitev konkurence; to pa je nujen pogoj za obstoj kršitve, vsaj zaradi cilja, člena 101 PDEU.
            
         
               5.
            
            
               Peti tožbeni razlog: kršitev člena 101 PDEU
               
                           —
                        
                        
                           V zvezi s tem tožeča stranka navaja, da zadevno določilo tudi ne predstavlja omejitve konkurence glede na posledice, ki bi bila v nasprotju s členom 101 PDEU.
                        
                     Podredno tožeča stranka zatrjuje kršitev načel sorazmernosti in obrazložitve in očitno napako pri presoji, ker Komisija ni priznala olajševalnih okoliščin in jih ni ustrezno presodila.